Diari Oficial de la Generalitat Valenciana


Sumari del DOGV 8905, del 15-09-2020 (2020/7331)

RESOLUCIÓ de 19 d'agost de 2020, del conseller d'Educació, Cultura i Esport, per la qual s'executa la interlocutòria de data 22 de juliol de 2020, número 5/000482/2016-S, de la Secció 5 de la Sala Contenciosa Administrativa del Tribunal Superior de Justícia de la Comunitat Valenciana, del centre docent privat El Valle d'Alacant, amb codi 37851864, en l'etapa d'Educació Infantil.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8905

Data del DOGV
:   15-09-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/7331


Data del document
:   19-08-2020

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 19 d'agost de 2020, del conseller d'Educació, Cultura i Esport, per la qual s'executa la interlocutòria de data 22 de juliol de 2020, número 5/000482/2016-S, de la Secció 5 de la Sala Contenciosa Administrativa del Tribunal Superior de Justícia de la Comunitat Valenciana, del centre docent privat El Valle d'Alacant, amb codi 13589879, en l'etapa d'Educació Infantil. [2020/7331]  
  
Vista la interlocutòria de data 22 de juliol de 2020, número 5/000482/2016-S, de la Secció 5 de la Sala Contenciosa Administrativa del Tribunal Superior de Justícia de la Comunitat Valenciana, a instàncies de la titularitat del centre docent privat El Valle d'Alacant, amb codi 97366070, i per executar-la, es dicta la present resolució sobre la base dels següents  
  
Fets  
Primer. Per Resolució de 5 de maig de 2016, de la Conselleria d'Educació, Investigació, Cultura i Esport (DOGV 7776, 06.05.2016), es resol el concert de 5 unitats d'Educació Infantil durant el curs 2016-2017, per a atendre 3 unitats de 4 anys i 2 unitats de 5 anys, com a evolució natural del concert del curs 2015-2016, i ateses les necessitats d'escolarització de la seua àrea d'influència.  
  
Segon. La Inspecció d'Educació, en data 10 de febrer de 2016, emet un informe desfavorable sobre l'ampliació del concert en què aclareix, entre altres, que l'oferta de places escolars en la zona està coberta pels centres sostinguts per fons públics ja existents, sense necessitat d'ampliar-ne l'oferta, ja que fins i tot el mateix centre no tenia en funcionament totes les unitats possibles.  
Tercer. El Servei de Planificació Educativa, en data 15 de març de 2016, emet informe desfavorable sobre l'ampliació del concert, a causa del descens del padró de 2013 respecte de 2012, a la localitat d'Alacant. Així mateix, justifica el concert en l'existència de 155 vacants en el districte B de la localitat.  
Quart. Sobre la base dels anteriors informes dels òrgans competents a aquest efecte, es va desestimar la sol·licitud a instàncies d'interessat de 4 unitats addicionals d'Educació Infantil, amb el motiu genèric M2 «Les necessitats d'escolarització de la zona són ateses pels centres públics i privats concertats, sense que l'ampliació sol·licitada cobrisca necessitats d'escolarització (article 116.1 de la Llei orgànica 2/2006, de 3 de maig, i 21.2 del Reial decret 2377/1985, de 18 de desembre)». Si bé aquest motiu pot resultar parc, tractant-se d'una resolució que implica un gran nombre de centres i ensenyaments, el centre ha pogut accedir i consultar el detall del seu expedient en tot moment.  
  
Cinqué. La titularitat del centre va interposar dins del termini i en la forma escaient un recurs contenciós administratiu, que va donar lloc al procediment ordinari núm. 5/000482/2016-S, en el qual s'ha dictat Sentència 30/2020, de 14 de gener, de 2020, que estima parcialment el recurs plantejat, en el sentit de «revocar la resolució de l'administració i ordenar la retroacció de l'expedient per a motivar de forma adequada l'acceptació de noves unitats sol·licitades o la seua denegació. Es desestima reconéixer el dret al fet que l'administració concerte les nou unitats sol·licitades».  
  
Vist l'anterior, i amb la proposta prèvia del director general de Centres Docents, en exercici de les atribucions conferides per l'article 28 de la Llei 5/1983, de 30 de desembre, del Consell, i el Decret 105/2019, de 5 de juliol, del Consell, pel qual s'estableix l'estructura orgànica bàsica de la presidència i de les conselleries de la Generalitat, resolc:  
  
  
Únic  
Mantindre el concert de 3 unitats de 4 anys i 2 unitats de 5 anys d'Educació Infantil en el curs 2016-2017, en compliment dels acords en la interlocutòria de data 22 de juliol de 2020 núm. 5/000482/2016-S, i pels motius exposats en els fets que fonamenten aquesta resolució.  
  
Aquesta circumstància s'haurà d'inscriure en el Registre de centres docents de la Comunitat Valenciana.  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà presentar potestativament un recurs de reposició, o bé es podrà plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller amb competències en matèria educativa en el termini d'un mes a comptar des de l'endemà de publicar-se en el Diari Oficial de la Generalitat Valenciana.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de publicar-se en el Diari Oficial de la Generalitat Valenciana.  
  
València, 19 d'agost de 2020.- El conseller d'Educació, Cultura i Esport: Vicent Marzà i Ibáñez.